
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 359 

21 Μαρτίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κήρυξη υποχρεωτικής της από 18.1.2005 ΣΣΕ για τους 
όρους αμοιβής και εργασίας των εκπαιδευτικών 


των ιδιωτικών σχολικών μονάδων Τεχνικής Επαγ¬ 
γελματικής Εκπαίδευσης. 1 

Κήρυξη υποχρεωτικής της από 12.1.2005 ΣΣΕ για τους 
όρους αμοιβής και εργασίας των ξεναγών όλης της 

Χώρας . 2 

Οργανισμός Εσωτερικής Υπηρεσίας του Νομικού 
Προσώπου «Δημοτικά Αθλητικά Κέντρα Βέροιας». 3 
Τροποποίηση του Οργανισμού Εσωτερικής Υπηρε¬ 
σίας του Δήμου Καισαριανής. 4 

Τροποποίηση Νομικού Προσώπου στο Δήμο Αγ. Πα¬ 
ρασκευής Ν. Αττικής με το όνομα «17η Σχολική Επι¬ 
τροπή Αγ. Παρασκευής» (8ο Δημοτικό - 9ο Νηπια¬ 
γωγείο, Ρήγα Φεραίου 3). 5 

Τροποποίηση Νομικού Προσώπου στο Δήμο Αγ. Πα¬ 
ρασκευής Ν. Αττικής με το όνομα «5η Σχολική Επι¬ 
τροπή Αγ. Παρασκευής» (5ο καιι 11ο Δημοτικό - 3ο 
Νηπιαγωγείο). 6 


Τροποποίηση Νομικού Προσώπου στο Δήμο Αγ. Παρα¬ 
σκευής Ν. Αττικής με το όνομα «3η Σχολική Επιτροπή 
Αγ. Παρασκευής» (3ο Δημοτικό -11 ο Νηπιαγωγείο). 7 

Τροποποίηση Νομικού Προσώπου στο Δήμο Αγ. Πα¬ 
ρασκευής Ν. Αττικής με το όνομα «16η Σχολική Επι¬ 
τροπή Αγ. Παρασκευής» (ΣΕΚ). 8 


ΑΠΟΦΑΣΕΙ Σ 

Αριθ. οικ. 10877 (1) 

Κήρυξη υποχρεωτικής της από 18.1.2005 ΣΣΕ για τους 
όρους αμοιβής και εργασίας των εκπαιδευτικών των 
ιδιωτικών σχολικών μονάδων Τεχνικής Επαγγελματι¬ 
κής Εκπαίδευσης. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/ 
1990. 


2. Την υπ’ αριθμ. 80015/22.4.2004 απόφαση ανάθεσης 
αρμοδιοτήτων στον Υφυπουργό Απασχόλησης και Κοινω¬ 
νικής Προστασίας (ΦΕΚ598/Β/22.4.2004). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίαση του της 28ης Φεβρουάριου 
2005. 

Τα στοιχεία του φακέλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω ΣΣΕ, δηλ. ότι οι δεσμευόμε¬ 
νοι εργοδότες απασχολούντο 51 % των εργαζομένωντου 
επαγγέλματος στον κλάδο, αποφασίζουμε: 

1. Κηρύσσουμε υποχρεωτική την από 18.1.2005 ΣΣΕ 
για τους όρους αμοιβής και εργασίαςτων εκπαιδευτικών 
των ιδιωτικών σχολικών μονάδων Τεχνικής Επαγγελμα¬ 
τικής Εκπαίδευσης για όλους τους εργοδότες και εργα¬ 
ζόμενους του επαγγέλματος στον κλάδο που αφορά αυ¬ 
τή. 

2. Η ισχύς της απόφασης αυτής αρχίζει από 26.1.2005. 

3. Από τις διατάξεις της απόφασης αυτής δεν προκα- 
λείται δαπάνη σε βάρος Κρατικού προϋπολογισμού. 

4. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μαρτίου 2005 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθ. 10878 (2) 

Κήρυξη υποχρεωτικής της από 12.1.2005 ΣΣΕ για τους 

όρους αμοιβής και εργασίας των ξεναγών όλης της 

χώρας. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ.2 του άρθρου 11 του Ν. 1876/ 
1990. 

2. Την υπ’ αριθμ. 80015/22.4.2004 απόφαση ανάθεσης 
αρμοδιοτήτων στον Υφυπουργό Απασχόλησης και Κοινω¬ 
νικής Προστασίας (ΦΕΚ598/Β/22.4.2004). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίαση του της 28ης Φεβρουάριου 
2005. 

Τα στοιχεία του φακέλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω ΣΣΕ, δηλ. ότι οι δεσμευόμε¬ 
νοι εργοδότες απασχολούντο 51 % των εργαζομένων του 
επαγγέλματος, αποφασίζουμε: 

1. Κηρύσσουμε υποχρεωτική την από 12.1.2005 ΣΣΕ για 
τους όρους αμοιβής και εργασίας των ξεναγών όλης της 
χώρας για όλους τους εργοδότες και εργαζόμενους του 
επαγγέλματος που αφορά αυτή. 

2. Η ισχύς της απόφασης αυτής αρχίζει από 25.1.2005. 

3. Από τις διατάξεις της απόφασης αυτής δεν προκα- 
λείται δαπάνη σε βάρος Κρατικού προϋπολογισμού. 

4. Η απόφαση αυτή να δημοσιευθεί στην Εφημερίδατης 
Κυβερνήσεως. 

Αθήνα, 8 Μαρτίου 2005 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθ. 1914 (3) 

Οργανισμός Εσωτερικής Υπηρεσίας του νομικού προσώ¬ 
που «Δημοτικά Αθλητικά Κέντρα Βέροιας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

Α. Του Ν. 2503/1997 «Διοίκηση, Οργάνωση, Στελέχωση 
της Περιφέρειας, Ρύθμιση των θεμάτων για την Τοπική 
Αυτ/ση και άλλες διατάξεις». 

Β. Του άρθρου 12 του Ν. 1188/1981 όπως τροποποιή¬ 
θηκε από το άρθρο 26 του Ν. 1832/1989 και αντικαταστά- 
θηκε με το άρθρο 8παρ. 5 του Ν. 2307/1995. 

Γ. Των άρθρων 26Α «Δημοτικοί και Κοινοτικοί χώροι 
Άθλησης», 198 «Λειτουργία του Διοικητικού Συμβουλίου 
και εποπτεία» και 203 «Λοιπά Δημοτικά και Κοινοτικά Νο¬ 
μικά Πρόσωπα»του Δ.Κ.Κ. (Π.Δ. 410/1995). 

2. Το υπ’ αριθμ. 34316/12.9.2001 έγγραφο του 
ΥΠ.ΕΣ.Δ.Δ.Α. με θέμα «Διαβίβαση σχεδίου Ο.Ε.Υ. των Δη¬ 
μοτικών και Κοινοτικών Χώρων Άθλησης». 

3. Την υπ’ αριθμ. 6153/25.6.2004 (ΦΕΚ 1020/Β7 
7.7.2004) απόφασή μας με την οποία συστάθηκε στο δή¬ 
μο Βέροιας νομικό πρόσωπο με την επωνυμία «Δημοτικά 
Αθλητικά Κέντρα Βέροιας». 

4. Την υπ’ αριθμ. 16/2004 απόφαση του Διοικητικού 
Συμβουλίου του νομικού προσώπου «Δημοτικά Αθλητικά 
Κέντρα Βέροιας» με την οποία καταρτίσθηκε ο Ο.Ε.Υ. του 
ανωτέρω Νομικού Προσώπου. 

5. Την υπ’ αριθμ. 784/2004 απόφαση του Δημοτικού 
Συμβουλίου Βέροιας με την οποία επικύρωσε την ανωτέ¬ 
ρω απόφαση του Διοικητικού Συμβουλίου. 

6. Το υπ’ αριθμ. 2/2005 πρακτικό Υπηρεσιακού Συμβου¬ 
λίου Υπαλλήλων Ο.Τ.Α. Ν. Ημαθίας, στο οποίο διατυπώνει 
τη σύμφωνη γνώμη του επίτης απόφασηςτου Διοικητικού 
Συμβουλίου του νομικού προσώπου «Δημοτικά Αθλητικά 
Κέντρα Βέροιας». 

7. Την υπ’ αριθμ. 5631/26.7.2000 απόφαση του Γενικού 
Γραμματέα Περιφέρειας Κεντρικής Μακεδονίας σχετικά 
με τη μεταβίβαση του δικαιώματος υπογραφής «με εντο¬ 
λή Γενικού Γραμματέα Περιφέρειας», αποφασίζουμε: 


Νομιμοποιούμε την υπ’ αριθ. 16/2004 απόφαση Διοικη¬ 
τικού Συμβουλίου του νομικού προσώπου «Δημοτικά 
Αθλητικά Κέντρα Βέροιας» με την οποία ψηφίζεται ο Ορ¬ 
γανισμός Εσωτερικής Υπηρεσίας του εν λόγω δημοτικού 
νομικού προσώπου ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΤΟΥ ΝΟΜΙΚΟΥ ΠΡΟΣΩΠΟΥ ΔΗΜΟΥ ΒΕΡΟΙΑΣ 
«ΔΗΜΟΤΙΚΑ ΚΑΙ ΑΘΛΗΤΙΚΑ ΚΕΝΤΡΑ ΒΕΡΟΙΑΣ» 

Άρθρο 1 

ΔΙΑΡΘΡΩΣΗ ΥΠΗΡΕΣΙΩΝ 

Οι υπηρεσίες του Νομικού Προσώπου διαρθρώνονται 
ως εξής: 

1. Γ ραφείο Προέδρου & Διοικητικού Συμβουλίου 

2. Τμήμα Διοικητικών - Οικονομικών Υπηρεσιών (Αυτο¬ 
τελές) 

3. Τμήμα Τεχνικών Υπηρεσιών (Αυτοτελές) 

Άρθρο 2 

ΑΡΜΟΔΙΟΤΗΤΕΣ ΥΠΗΡΕΣΙΩΝ 

1. Γ ραφείο Προέδρου & Διοικητικού Συμβουλίου: 

α. Γραμματειακή υποστήριξη Προέδρου και Διοικητι¬ 
κού Συμβουλίου: 

• Προγραμματίζει και ρυθμίζει τις συναντήσεις και επι- 
κοινωνίεςτου Προέδρου και τηρεί ημερολόγιο με τις προ¬ 
σωπικές του επαφές, εντός και εκτός του νομικού προ¬ 
σώπου. 

• Διεξάγει την προσωπική αλληλογραφία του Προέ¬ 
δρου καιτηρεί προσωπικό αρχείο όλωντων εγγράφων και 
των αποφάσεώντου. 

• Συγκεντρώνει τα στοιχεία ή έγγραφα που πρέπει να 
υπογραφούν από τον Πρόεδρο και μεριμνά για την υπο¬ 
γραφή και τη διεκπεραίωσή τους. 

• Συγκεντρώνει όλη την αλληλογραφία των εισηγητι¬ 
κών εγγράφων, με τα οποία διαβιβάζονται τα σχετικά 
προς συζήτηση θέματα ή υποθέσεις προς το Διοικητικό 
Συμβούλιο. 

• Συντάσσει μετά την κατάρτισή της από τον Πρόεδρο 
του Διοικητικού Συμβουλίου την ημερήσια διάταξη των 
συνεδριάσεών του και μεριμνά για την έγκαιρη επίδοση 
των σχετικών προσκλήσεων σύμφωνα με τις ισχύουσες 
κάθε φορά διατάξεις. 

• Συγκεντρώνει, αναπαράγει και αποστέλλει στα μέλη 
του Διοικητικού Συμβουλίου τις διάφορες εισηγήσεις και 
γενικά το ενημερωτικό υλικό που αντιστοιχεί στα θέματα 
των συνεδριάσεων. 

• Μεριμνά για το χώρο των συνεδριάσεων, την καλή λει¬ 
τουργία των εγκαταστάσεων, την ύπαρξη των κατάλλη¬ 
λων μέσων κ.λπ. 

• Τηρεί και καταχωρεί στα προβλεπόμενα από το Νόμο 
βιβλία πρακτικών των συνεδριάσεων και συζητήσεων του 
Διοικητικού Συμβουλίου, στις οποίες παρίσταται για την 
τήρηση των πρακτικών, συντάσσει, δακτυλογραφεί και 
αναπαράγει τις αντίστοιχες αποφάσεις, επιμελείται για 
την έγκαιρη κατά νόμο δημοσίευση του πίνακα αυτών και 
τις υποβάλλει αρμοδίως για το σχετικό έλεγχο, κοινοποι¬ 
ώντας αντίγραφά τους στο Δήμο Βέροιας και στις αρμό¬ 
διες υπηρεσίες κατά το μέρος που τις αφορά. 

• Τηρεί αρχείο πρακτικών και αποφάσεώντου Δ.Σ., ευ¬ 
ρετήριο καταχώρησηςτων αποφάσεώντου καθώς και κά¬ 
θε συναφές βιβλίο. 

• Εισηγείται και διεκπεραιώνει τις διαδικασίες μετακί¬ 
νησης του Προέδρου και των μελώντου Διοικητικού Συμ¬ 
βουλίου σε συνεργασία με το Γραφείο Διοικητικών - Οικο¬ 
νομικών Υπηρεσιών. 

• Επιμελείται της προβολής του νομικού προσώπου σε 
συνεργασία με το Γ ραφείο Διοικητικών - Οικονομικών 
Υπηρεσιών. 

• Διεκπεραιώνει κάθε εργασία που ανατίθεται από τον 
Πρόεδρο και η οποία δεν ανήκει στην αρμοδιότητα των 
υπολοίπων υπηρεσιών. 

β. Γραμματειακή υποστήριξη Νομικού Προσώπου : 

• Τηρεί το βιβλίο Πρωτοκόλλου και καταχωρεί σ' αυτό 
τα εισερχόμενα και εξερχόμενα έγγραφα. 

• Παραλαμβάνει, καταχωρεί τα κάθε είδους εισερχόμε¬ 
να και εξερχόμενα από το νομικό πρόσωπο έγγραφα. 

• Έχει την ευθύνη διανομής των εισερχόμενων 
εγγράφων στις επιμέρους υπηρεσίες του νομικού 
προσώπου. 

• Τηρεί αρχείο ταχυδρομικών διευθύνσεων Υπηρεσιών, 
Φορέων και Αρχών για τη διεξαγωγή της αλληλογραφίας 
του νομικού προσώπου. 

• Διεκπεραιώνει - αποστέλλει τα εξερχόμενα έγγραφα 
στους αποδέκτες. 

• Ταξινομεί στο Αρχείο των εγγράφων, για τα οποία 
έληξε κάθε ενέργεια. 

• Μεριμνά για την επίδοση και την τοιχοκόλληση των 
εγγράφων μέσω των κλητήρων του νομικού προσώ¬ 
που. 

• Τηρεί αρχείο των τευχών της Εφημερίδαςτης Κυβερ- 
νήσεως και μεριμνά για την ταξινόμηση και τη βιβλιοδέτη- 
σήτους. 

• Τηρεί αρχείο τοπικών, εθνικών, και διεθνών φορέων, 
καθώς και της νομοθεσίας που ορίζει το προβάδισμα - 
πρωτόκολλο επισήμων - Αρχών και Φορέων κατά τις επί¬ 
σημες εκδηλώσεις. 

• Μεριμνά για την καλή λειτουργία του τηλεφωνικού 
κέντρου, των φωτοτυπικών μηχανημάτων και των αριθμο¬ 
μηχανών. 

• Μεριμνά για την εκτέλεση των γενικών βοηθητικών 
λειτουργιών υποστήριξης για τις ανάγκες των υπηρεσιών 
του νομικού προσώπου (αποστολή και λήψη φαξ, φωτοα- 
ντιγραφήσεις, εξωτερικές και εσωτερικές εργασίες διακί¬ 
νησης αλληλογραφίας και εγγράφων, επιδόσεις υπηρε¬ 
σιακών εγγράφων, ανακοινώσεων και προσκλήσεων, 
ανάρτηση των αποφάσεων του Διοικητικού Συμβουλίου 
καθώς και των ανακοινώσεων του νομικού προσώπου 
κ.λπ.). 

• Μεριμνά για τη συντήρηση και την καθαριότητα των 
χώρων που στεγάζονται οι υπηρεσίες του νομικού προ¬ 
σώπου. 

2. Αυτοτελές Τμήμα Διοικητικών - Οικονομικών Υπηρε¬ 
σιών: 

α) Ο Προϊστάμενος του Τμήματος: 

• Μεριμνά για τη στελέχωση και την οργάνωση των 
δραστηριοτήτωντου Τμήματόςτου σύμφωνα με το Νόμο 
και τον κανονισμό λειτουργίας του. 

• Κατανέμει την εργασία στο προσωπικό του Τμήματός 
του, το καθοδηγεί στην εκτέλεσή της και ελέγχει την τα¬ 
κτική παρουσία του τηρώντας σχετικό βιβλίο. 


• Καθορίζει το εβδομαδιαίο πρόγραμμα εργασίας του 
προσωπικού που εργάζεται με βάρδιες. 

• Συντάσσει τις ετήσιες εκθέσεις αξιολόγησης των 
υπαλλήλων του Τμήματός του. 

• Υπογράφει τα έγγραφα υπηρεσιακού χαρακτήρα. 
Θεωρεί με τη μονογραφή του τα έγγραφα που συντάσ- 
σονται από το Τμήμα και μεριμνά για την υποβολή τους 
στον Πρόεδρο (για έγκριση και υπογραφή) ή τον νόμιμο 
αναπληρωτή του. 

• Ευθύνεται για τη μη έγκαιρη και ακριβή εκτέλεση κά¬ 
θε εργασίας του Τμή ματός του και για την καλή γενικά λει¬ 
τουργία του. 

• Σε συνεννόηση με τις υπηρεσίες και τον Πρόεδρο του 
νομικού προσώπου προβαίνει στην έκδοση προγράμμα¬ 
τος λειτουργίας προπονήσεως αθλητικών σωματείων. 

• Φροντίζει για την έγκαιρη και σωστή υλοποίηση των 
αποφάσεωντου Διοικητικού Συμβουλίου. 

• Ασκεί κάθε αρμοδιότητα ή ενέργεια που του ανατίθε¬ 
ται από το Διοικητικό Συμβούλιο με απόφασή του. 

• Εισηγείται στον Πρόεδρο και το Διοικητικό Συμβούλιο 
τις ανάγκες εφοδιασμού του νομικού προσώπου σε υλι- 
κοτεχνική υποδομή και αθλητικό υλικό. 

• Παρίσταται, εφόσον οι υπηρεσιακές ανάγκες το επι¬ 
βάλλουν, στις συνεδριάσεις του Διοικητικού Συμβουλίου 
και αναπτύσσει τις απόψεις του πάνω στα διάφορα υπη¬ 
ρεσιακά θέματα. 

β) Το Γραφείο Διοικητικών - Οικονομικών Υπηρεσιών 
(και ελλείψει προσωπικού, ο Προϊστάμενός του): 

• Έχει την ευθύνη υποστήριξης και διεκπεραίωσης των 
εργασιών του νομικού προσώπου που σχετίζονται με την 
κατάσταση του προσωπικού και τη μισθοδοσία του, μετά 
έσοδα, έξοδα και τις προμήθειες. 

• Διαχειρίζεται τις διαδικασίες που αφορούν την πρό¬ 
σληψη, διορισμό, τοποθέτηση, μονιμοποίηση, προαγω¬ 
γή, μετακίνηση, απόσπαση, μετάταξη, παραίτηση, από¬ 
λυση, κλπ. του προσωπικού του νομικού προσώπου με 
οποιαδήποτε σχέση εργασίας, σύμφωνα με τις εκάστοτε 
ισχύουσες διατάξεις. 

• Διαχειρίζεται τις διαδικασίες ελέγχου παρουσίας, πα¬ 
ροχής αδειών, αξιολόγησης και άσκησης πειθαρχικού δι¬ 
καίου στο προσωπικό του νομικού προσώπου, με οποια¬ 
δήποτε σχέση εργασίας, σύμφωνα με τις εκάστοτε ισχύ- 
ουσες διατάξεις. 

• Παρακολουθεί τις μεταβολές της οργανωτικής κατά¬ 
στασης και στελέχωσης των υπηρεσιώντου νομικού προ¬ 
σώπου και την κατανομή των θέσεων εργασίας στις επι¬ 
μέρους υπηρεσίες του νομικού προσώπου. 

• Τηρεί αρχείο διατάξεων (και επιμελείται της εφαρμο¬ 
γής τους) της σχετικής νομοθεσίας με τα θέματα των γε¬ 
νικών ρυθμίσεων του προσωπικού, μισθολογίου και 
ασφάλισης του οποιοσδήποτε σχέσης εργασίας προσω¬ 
πικού του νομικού προσώπου. 

• Παρακολουθεί και τηρεί αρχείο της νομοθεσίας που 
αφορά την υγιεινή και ασφάλεια των εργαζομένων. 

• Μεριμνά για την εφαρμογή των προβλεπόμενων από 
τη νομοθεσία μέτρων ασφάλειας και υγιεινής σε όλους 
τους εργασιακούς χώρους του νομικού προσώπου σε συ¬ 
νεργασία με τις αρμόδιες υπηρεσίες της Επιθεώρησης 
Εργασίας. 

• Επιμελείται και παρακολουθεί την υλοποίηση προ¬ 
μηθειών ειδών ατομικής προστασίας των εργαζομέ¬ 
νων. 

• Τηρείτο προβλεπόμενα από το Νόμο βιβλία μητρώ¬ 
ων και φακέλων του προσωπικού του νομικού προσώ¬ 
που, με οποιαδήποτε εργασιακή σχέση, με τη συγκέ¬ 
ντρωση και καταγραφή των κάθε είδους μεταβολών της 
οικογενειακής, υπηρεσιακής και ατομικής κατάστασης 
(προσόντα, οικογενειακή κατάσταση, υπηρεσιακή εξέ¬ 
λιξη, απόδοση, αμοιβές, ποινές, άδειες, απουσίες 
κ.λπ.). 

• Συντάσσει και εκδίδει τις μισθοδοτικές καταστάσεις ή 
γενικά καταστάσεις πληρωμής κάθε είδους αμοιβής όλου 
του προσωπικού του νομικού προσώπου. 

• Τηρεί αρχείο καταβληθέντων αμοιβών στο προσωπι¬ 
κό του νομικού προσώπου και εκδίδει τις αντίστοιχες βε¬ 
βαιώσεις αποδοχών. 

• Εκδίδει τις προβλεπόμενες από τη νομοθεσία βεβαι¬ 
ώσεις αποδοχών (εκκαθάρισης φόρου) στο τέλος του 
έτους και τις διανέμει στο προσωπικό του νομικού προ¬ 
σώπου. 

• Παρέχει κάθε είδους πληροφορίες, προφορικές ή 
γραπτές (πιστοποιητικά, βεβαιώσεις κλπ.) προς το προ¬ 
σωπικό του νομικού προσώπου, που αφορούν την υπηρε¬ 
σιακή ή μισθολογική του κατάσταση. 

• Παρακολουθεί την εργατική, ασφαλιστική και ειδική 
νομοθεσία και τις σχετικές γενικές ή ειδικές συλλογικές 
συμβάσεις εργασίας και αποδοχών του πάσης φύσεως 
προσωπικού του νομικού προσώπου. 

• Φροντίζει για την ασφάλιση του προσωπικού του νο¬ 
μικού προσώπου στους οικείους ασφαλιστικούς φο- 
ρείς. 

• Παρακολουθεί την απόδοση των ασφαλιστικών ει¬ 
σφορών στους ασφαλιστικούς φορείς. 

• Διαχειρίζεται τις διαδικασίες που αφορούν απονομή 
συντάξεων και βοηθημάτων στους αποχωρούντες υπαλ¬ 
λήλους. 

• Μεριμνά για την επιλογή των δραστηριοτήτωντου νο¬ 
μικού προσώπου που επιβάλλεται να μηχανογραφηθούν, 
καθώς και για την ανάπτυξη και υποστήριξη του πληρο¬ 
φοριακού συστήματος των υπηρεσιών του. 

• Μεριμνά για την εύρυθμη και αποτελεσματική λει¬ 
τουργία του όλου μηχανογραφικού συστήματος και την 
επίτευξη του μέγιστου βαθμού διαθεσιμότητάςτου. 

Επίσης: 

• Εκδίδει και ελέγχει τα βεβαιωτικά εσόδων και τα κα¬ 
ταχωρεί στο οικείο βιβλίο. 

• Παρακολουθεί επιμελώςτα έσοδα μέχρι την οριστική 
τους είσπραξη από τον Ταμία του νομικού προσώπου. 

• Παρακολουθεί την πορεία εξόδων και συντάσσει 
έγκαιρα τις εκθέσεις δαπανών, όταν οι εγκεκριμένες 
απορροφώνται. 

• Τηρεί αρχείο ετήσιων απολογισμών του νομικού προ¬ 
σώπου σύμφωνα με τα απολογιστικά στοιχεία που συ¬ 
ντάσσει το Τ αμείο. 

• Παραλαμβάνει τα κάθε φύσης παραστατικά στοιχεία 
που απαιτούνται κατά περίπτωση για την πληρωμή των 
οφειλών του νομικού προσώπου στους αντίστοιχους δι¬ 
καιούχους. 


• Ελέγχει την πληρότητα και νομιμότητα των δικαιο- 
λογητικών και παραστατικών στοιχείων κάθε δαπάνης, 
την επάρκεια της αντίστοιχης πίστωσης του προϋπολο¬ 
γισμού του νομικού προσώπου και εκδίδει χρηματικά 
εντάλματα πληρωμής για τη μισθοδοσία όλου του προ¬ 
σωπικού του νομικού προσώπου, τις προμήθειες, τις 
επιχορηγήσεις, καθώς και για κάθε άλλη εγκεκριμένη 
δαπάνη. Προωθεί τα χρηματικά εντάλματα με τα δικαι- 
ολογητικά τους στο Ταμείο για τη διενέργεια των πλη¬ 
ρωμών. 

• Τηρεί αρχεία κάθε είδους παραστατικών και αντίστοι¬ 
χων δικαιολογητικών που χρησιμοποιούνται για την ενη¬ 
μέρωση του λογιστικού συστήματος του νομικού προσώ¬ 
που (Καθολικό Εξόδων, Ημερολόγιο Εξόδων), παρακο¬ 
λουθεί, συγκεντρώνει, ελέγχει και καταχωρεί τα 
αποτελέσματα του προϋπολογισμού Εσόδων - Εξόδων 
του νομικού προσώπου. 

• Μεριμνά για την εκκαθάριση και εντολή πληρωμής 
όλων των δαπανών του νομικού προσώπου, σύμφωνα με 
το Νόμο. 

• Μεριμνά για την υπογραφή των χρηματικών ενταλμά¬ 
των από τα αρμόδια όργανα του νομικού προσώπου, την 
καταχώρησή τους σε ειδικό βιβλίο και στο μηχανογραφι¬ 
κό σύστημα, τη διαβίβασή τους στο Ταμείο του νομικού 
προσώπου και την αρχειοθέτηση μαζί με τα δικαιολογητι- 
κά τους. 

• Συσχετίζει κάθε δαπάνη μετυχόνπροηγούμενη όμοια 
και παρακολουθεί την ύπαρξη σχετικής πίστωσης για τη 
δυνατότητα έκδοσης χρηματικού εντάλματος. 

• Μεριμνά σε συνεργασία με Τμήμα Τεχνικών Υπηρε¬ 
σιών για τον προγραμματισμό, την προμήθεια, παραλα¬ 
βή, ασφαλή διατήρηση, διακίνηση και διαχείριση πάσης 
φύσεως ειδών και υλικών που απαιτούνται για την καλή 
λειτουργία των αθλητικών χώρων και των υπολοίπων υπη¬ 
ρεσιών του νομικού προσώπου (όργανα άθλησης, εργα¬ 
λεία και μηχανήματα συντήρησης των αθλητικών χώρων, 
γραφική ύλη, έντυπα, ιματισμός, έπιπλα, σκεύη κλπ) και 
προπαρασκευάζει τις σχετικές απαιτούμενες διαδικασίες 
μέχρι την υπογραφή των αντιστοίχων πρωτοκόλλων πα¬ 
ραλαβής. 

• Διεξάγει δημοπρασίες ή πρόχειρους διαγωνισμούς, 
μεριμνά γιατη δημοσίευση στον ημερήσιο Τύπο των όρων 
διακήρυξης, με καθορισμό της ημερομηνίας διεξαγωγής 
της δημοπρασίας. 

• Συντάσσει τις συμβάσεις με τους προμηθευτές, μερι¬ 
μνά για την τήρηση των όρωντων συμβάσεων, για την πα¬ 
ράδοση των υλικών μέσα στις οριζόμενες προθεσμίες, 
την επιβολή ποινικής ρήτρας σε περίπτωση εκπρόθεσμων 
παραδόσεων ή τη χορήγηση παρατάσεων, ανάλογα με τα 
οριζόμενα στη σύμβαση ή τη διακήρυξη. 

• Συγκεντρώνει εις διπλούν τα απαιτούμενα δικαιολο- 
γητικά των προμηθειών και εκδίδει σχετικά χρηματικά 
εντάλματα πληρωμής. 

• Μεριμνά για τον ορισμό των επιτροπών παραλαβής, 
αξιολόγησης προμηθειών και βεβαίωσης καλής εκτέλε¬ 
σης εργασιών. 

γ) Ταμιακή Υπηρεσία: 

Ταμίας του Νομικού Προσώπου ορίζεται με απόφαση 
του Προέδρου, υπάλληλος του νομικού προσώπου, ο 
οποίος: 

• Καταρτίζει τον ετήσιο προϋπολογισμό Εσόδων - 
Εξόδων του νομικού προσώπου, τον οποίο υποβάλλει 
έγκαιρα στο Διοικητικό Συμβούλιο και το Δήμο Βέροι¬ 
ας. 

• Εισηγείται την αναμόρφωση του προϋπολογισμού με 
την εγγραφή νέων εσόδων και τη χορήγηση συμπληρω¬ 
ματικών και εκτάκτων πιστώσεων. 

• Παρέχει κάθε είδους στοιχεία (ετήσιος οικονομικός 
απολογισμός) που ζητούνται από δημόσιες ελεγκτικές 
υπηρεσίες σύμφωνα με τις διαδικασίες που ισχύουν εκά- 
στοτε. 

• Διαμορφώνει και παρακολουθεί τα ταμειακά προ¬ 
γράμματα του νομικού προσώπου με τη συνεχή παρακο¬ 
λούθηση των υποχρεώσεων και των αναμενόμενων ει¬ 
σπράξεων. 

• Τηρεί και ενημερώνει έγκαιρα τα προβλεπόμενα από 
το Νόμο βιβλία. 

• Ελέγχει όλα τα εκδιδόμενα χρηματικά εντάλματα 
σύμφωνα με τις εκάστοτε ισχύουσες διατάξεις. 

• Μεριμνά για την παρακράτηση και απόδοση των κάθε 
φύσης κρατήσεων υπέρ τρίτων που αντιστοιχούν στα επι- 
μέρους εντάλματα πληρωμής. 

• Συντάσσει τις μηνιαίες και τριμηνιαίες καταστά¬ 
σεις πληρωθέντων χρηματικών ενταλμάτων κατά κε¬ 
φάλαια και άρθρα του προϋπολογισμού, καθώς και 
του Απολογισμού Εξόδων στο τέλος του έτους, τον 
οποίο υποβάλλει στο Διοικητικό Συμβούλιο και το Δή¬ 
μο Βέροιας. 

• Τηρεί αρχεία κάθε είδους παραστατικών και αντίστοι¬ 
χων δικαιολογητικών που χρησιμοποιούνται για την ενη¬ 
μέρωση του λογιστικού συστήματος του νομικού προσώ¬ 
που. 

• Τηρεί φυσικό ταμείο στην έδρα του νομικού προσώ¬ 
που. Διενεργεί συναλλαγές με τις Τράπεζες. 

• Διενεργεί τις κάθε μορφής πληρωμές προς τους δι¬ 
καιούχους με βάση τα σχετικά χρηματικά εντάλματα μετά 
από έλεγχο των τυχόν επιπρόσθετων δικαιολογητικών 
που ορίζει ο νόμος ότι πρέπει να προσκομίζουν οι δικαι¬ 
ούχοι. 

• Συγκεντρώνει και καταχωρεί στα λογιστικά βιβλία και 
το μηχανογραφικό σύστημα του νομικού προσώπου όλες 
τις εισπράξεις και πληρωμές. 

• Μεριμνά για την παράδοση των ημερήσιων εισπράξε¬ 
ων του Ταμία. 

• Συγκεντρώνει τους τίτλους της ακίνητης περιουσίας 
του νομικού προσώπου και τηρεί αρχείο κληροδοτημά¬ 
των. 

3. Αυτοτελές Τμήμα Τεχνικών Υπηρεσιών: 

α) Ο Προϊστάμενος του Τμήματος: 

• Μεριμνά για τη στελέχωση και την οργάνωση των 
δραστηριοτήτωντου Τμήματόςτου σύμφωνα με το Νόμο 
και τον κανονισμό λειτουργίας του. 

• Κατανέμει την εργασία στο προσωπικό του Τμήματός 
του, το καθοδηγεί στην εκτέλεσή της και ελέγχει την τα¬ 
κτική παρουσία του τηρώντας σχετικό βιβλίο. 

• Καθορίζει το εβδομαδιαίο πρόγραμμα εργασίας του 
προσωπικού που εργάζεται με βάρδιες. 

• Συντάσσει τις ετήσιες εκθέσεις αξιολόγησης των 
υπαλλήλων των Τ μήματός του. 


• Υπογράφει τα έγγραφα υπηρεσιακού χαρακτήρα. 
Θεωρεί με τη μονογραφή του τα έγγραφα που συντάσ- 
σονται από το Τμήμα και μεριμνά για την υποβολή τους 
στον Πρόεδρο (για έγκριση και υπογραφή) ή τον νόμιμο 
αναπληρωτή του. 

• Ευθύνεται για τη μη έγκαιρη και ακριβή εκτέλεση κά¬ 
θε εργασίας του Τμή ματός του και για την καλή γενικά λει¬ 
τουργία του. 

• Σε συνεννόηση με τις υπηρεσίες και τον Πρόεδρο του 
νομικού προσώπου προβαίνει στην έκδοση προγράμμα¬ 
τος λειτουργίας προπονήσεως αθλητικών σωματείων. 

• Εισηγείται στο Διοικητικό Συμβούλιο την παραχώρη¬ 
ση των εγκαταστάσεων για τη διεξαγωγή αθλητικών και 
πολιτιστικών εκδηλώσεων. 

• Μεριμνά για την εφαρμογή των προγραμμάτων σε 
όλους τους αθλητικούς χώρους. 

• Μεριμνά για την εφαρμογή των απαραίτητων μέτρων 
συντήρησης, ασφάλειας και υγιεινής των χώρων άθλη¬ 
σης, καθώς και των λοιπών κοινοχρήστων χώρων. 

• Εισηγείται στον Πρόεδρο και το Διοικητικό Συμβούλιο 
τις ανάγκες εφοδιασμού του νομικού προσώπου σε υλι- 
κοτεχνική υποδομή και αθλητικό υλικό. 

• Προγραμματίζει τη φύλαξη των κτιρίων και εγκατα¬ 
στάσεων και συνεργάζεται με τις υπόλοιπες υπηρεσίες 
του νομικού προσώπου και του Δήμου για την καλύτερη 
εξυπηρέτηση των σχετικών προγραμμάτων. 

• Φροντίζει για την έγκαιρη και σωστή υλοποίηση των 
αποφάσεωντου Διοικητικού Συμβουλίου. 

• Ασκεί κάθε αρμοδιότητα ή ενέργεια που του ανατίθε¬ 
ται από το Διοικητικό Συμβούλιο με απόφασή του. 

• Παρίσταται, εφόσον οι υπηρεσιακές ανάγκες το επι¬ 
βάλλουν, στις συνεδριάσεις του Διοικητικού Συμβουλίου 
και αναπτύσσει τις απόψεις του πάνω στα διάφορα υπη¬ 
ρεσιακά θέματα. 

• Συντονίζει, παρακολουθεί και ελέγχει την εφαρμογή 
των καθημερινών προγραμμάτων γύμνασης και των λοι¬ 
πών αθλητικών εκδηλώσεων. 

• Μεριμνά και ευθύνεται για τον προγραμματισμό, την 
προμήθεια, παραλαβή, ασφαλή διατήρηση, διακίνηση και 
διαχείριση πόσης φύσεως, ειδών και υλικών που απαι¬ 
τούνται για την καλή λειτουργία του Τμήματός του. 

• Εισηγείται τη συγκρότηση των επιτροπών παραλα¬ 
βής, αξιολόγησης προμηθειών και βεβαίωσης καλής 
εκτέλεσης εργασιών, στις οποίες και συμμετέχει υποχρε¬ 
ωτικά. 

• Συνεργάζεται αρμονικά με τον Προϊστάμενο του Τμή- 
ματος Διοικητικών - Οικονομικών Υπηρεσιών, στον οποίο 
διαβιβάζει όλα τα απαραίτητα στοιχεία σχετικά με το προ¬ 
σωπικό, τα έσοδα, έξοδα και τις προμήθειες του Τμήμα¬ 
τός του, αναλαμβάνοντας παράλληλα την υποστήριξη 
των αντίστοιχων εργασιών. 

• Τηρεί ενημερωτικά μητρώα για όλες τις εγκαταστά¬ 
σεις και τα κάθε είδους υλικά. 

• Έχει την εποπτείατης συντήρησης όλωντων εγκατα¬ 
στάσεων και των χώρων άθλησης. 

• Ευθύνεται μαζί με το τεχνικό προσωπικό για τη συ¬ 
ντήρηση των εγκαταστάσεων, την αδικαιολόγητη κατα¬ 
στροφή ή απώλεια του εξοπλισμού και του αθλητικού υλι¬ 
κού. 

β) Το Τεχνικό προσωπικό: 

• Έχει την ευθύνη για τη συντήρηση όλων των εγκατα¬ 
στάσεων και των χώρων άθλησης (των κτιριακών εγκατα¬ 
στάσεων, των υπαίθριων αθλητικών και μη, των ηλεκτρο¬ 
λογιών, υδραυλικών και θερμοϋδραυλικών εγκαταστά¬ 
σεων, των χλοοταπήτων, των κήπων και παρτεριών, της 
χάραξης των γραμμών σε οποιοδήποτε αγωνιστικό χώρο 
κ.λ.π.), τηρουμένωντων διατάξεων που ο Νόμος κάθε φο¬ 
ρά ορίζει ή ο κανονισμός λειτουργίας προβλέπει. 

• Ευθύνεταιγιατη φύλαξη, συντήρηση, ταξινόμηση και 
επισκευή του υλικού και των μέσων εξοπλισμού των χώ¬ 
ρων άθλησης, καθώς και των υλικών που χρησιμοποιού¬ 
νται από τους αθλούμενους. 

• Ευθύνεται για τη συντήρηση, την αδικαιολόγητη κα¬ 
ταστροφή ή απώλεια κάθε είδους εξοπλισμού και αθλητι¬ 
κού υλικού. 

• Προσδιορίζειτα απαιτούμενα αποθέματα σε υλικά και 
ανταλλακτικά και εισηγείται στον προϊστάμενο του Γρα¬ 
φείο σχετικά με την προμήθειά τους σε ετήσια βάση. 

γ) Το Προσωπικό Καθαριότητας - βοηθητικών εργασιών: 

• Εκτελεί τις εργασίες καθαριότητας όλων των εσωτε¬ 
ρικών και εξωτερικών χώρων και εγκαταστάσεων του Νο¬ 
μικού Προσώπου. 

• Εκτελεί κάθε άλλη εργασία σε περίπτωση έκτακτης 
ανάγκης, μετά από σχετική υπόδειξη και εντολή του προϊ¬ 
σταμένου του. 

Άρθρο 3 

ΟΡΓΑΝΙΚΕΣ ΘΕΣΕΙΣ 

Α: ΘΕΣΕΙΣ ΠΡΟΣΩΠΙΚΟΥ ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ 

• Οι θέσεις των κατηγοριών ΠΕ, ΤΕ και ΔΕ κατατάσσονται 
στους βαθμούς Δ (εισαγωγικός), Γ, Β και Α (καταληκτικός). 

• Οι θέσεις της κατηγορίας ΥΕ κατατάσσονται στους 
βαθμούς Ε (εισαγωγικός), Δ, Γ και Β (καταληκτικός). 

• Τα προσόντα διορισμού των θέσεων περιγράφονται 
στα Π.Δ. 37α/1987, 22/1990, 50/2001, 347/2003, όπως 
ισχύουν κάθε φορά. 

Οι θέσεις που προβλέπονται ανά κατηγορία και κλάδο 
είναι οι εξής: 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 


Κλάδος Θέσεις 

ΠΕ ΔΙΟΙΚΗΤΙΚΩΝ - ΟΙΚΟΝΟΜΙΚΩΝ 1 

ΠΕ ΜΗΧΑΝΟΛΟΓΩΝ - ΗΛΕΚΤΡΟΛΟΓΩΝ 
ΜΗΧΑΝΙΚΩΝ 1 

ΠΕ ΚΑΘΗΓΗΤΩΝ ΦΥΣΙΚΗΣ ΑΓΩΓΗΣ 1 

Σύνολο Θέσεων 3 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 
Κλάδος Θέσεις 

ΤΕ ΔΙΟΙΚΗΤΙΚΟΥ ΛΟΓΙΣΤΙΚΟΥ 1 

ΤΕ ΠΛΗΡΟΦΟΡΙΚΗΣ (ΣΧΕΔΙΑΣΜΟΥ 
ΛΟΓΙΣΜΙΚΟΥ ΚΑΙ ΕΦΑΡΜΟΓΩΝ) 1 

ΤΕ ΤΕΧΝΟΛΟΓΩΝ ΓΕΩΠΟΝΙΑΣ 1 

Σύνολο Θέσεων 3 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 
Κλάδος Θέσεις 

ΔΕ ΔΙΟΙΚΗΤΙΚΩΝ ΓΡΑΜΜΑΤΕΩΝ 2 

ΔΕ ΗΛΕΚΤΡΟΛΟΓΩΝ (ΕΓΚΑΤΑΣΤΑΣΕΩΝ) 2 
ΔΕ ΔΕΝΔΡΟΚΗΠΟΥΡΩΝ 2 


ΔΕ ΤΕΧΝΙΤΩΝ (κατά ειδικότητα ως εξής): 


Δομικών Έργων - Κατασκευών 1 

Υδραυλικών 1 

Ξυλουργών 1 

Ηλεκτρονικής 1 

Σύνολο Θέσεων 10 

ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 
Κλάδος Θέσεις 

ΥΕ ΚΛΗΤΗΡΩΝ 1 

ΥΕ ΦΥΛΑΚΩΝ 8 

ΥΕ ΕΡΓΑΤΩΝ - ΓΕΝΙΚΩΝ ΚΑΘΗΚΟΝΤΩΝ 4 

ΥΕ ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
(Καθαριστριών) 2 

Σύνολο Θέσεων 15 


Σύνολο Θέσεων Τακτικού Προσωπικού: 31 

Β: ΘΕΣΕΙΣ ΠΡΟΣΩΡΙΝΕΣ 
ΠΟΥ ΚΑΤΕΧΟΝΤΑΙ ΑΠΟ ΥΠΗΡΕΤΟΥΝΤΕΣ 
ΤΑΚΤΙΚΟΥΣ ΥΠΑΛΛΗΛΟΥΣ 
ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 


Κλάδος Θέσεις 

ΔΕ ΔΙΟΙΚΗΤΙΚΩΝ ΓΡΑΜΜΑΤΕΩΝ 2 

ΔΕ ΗΛΕΚΤΡΟΛΟΓΩΝ 1 

ΔΕ ΧΕΙΡΙΣΤΩΝ ΜΗΧΑΝΗΜΑΤΩΝ ΕΡΓΩΝ 1 

ΔΕ ΔΕΝΔΡΟΚΗΠΟΥΡΩΝ 1 

ΔΕ ΤΕΧΝΙΤΩΝ 3 

Σύνολο Θέσεων 8 

ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 
Κλάδος Θέσεις 

ΥΕ ΦΥΛΑΚΩΝ 1 

ΥΕ ΕΡΓΑΤΩΝ-ΓΕΝΙΚΩΝ ΚΑΘΗΚΟΝΤΩΝ 4 

Σύνολο Θέσεων 5 

Σύνολο Προσωρινών Θέσεων: 13 


(Όλες οι προηγούμενες θέσεις κενούμενες με οποιον- 
δήποτε τρόπο καταργούνται αυτοδίκαια) 

Σύνολο Θέσεων προσωπικού με σχέση εργασίας Δημο¬ 
σίου Δικαίου: 44. 

Γ: ΘΕΣΕΙΣ ΠΡΟΣΩΠΙΚΟΥ ΜΕ ΣΧΕΣΗ ΕΡΓΑΣΙΑΣ 
ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 


Κλάδος Θέσεις 

ΤΕΧΝΙΤΕΣ 1 

ΧΕΙΡΙΣΤΕΣ ΜΗΧΑΝΗΜΑΤΩΝ ΕΡΓΩΝ 1 

Σύνολο Θέσεων 2 


Σύνολο Θέσεων προσωπικού με σχέση εργασίας 
Ι.Δ.Α.Χ.: 2. 

Δ: ΘΕΣΕΙΣ ΠΡΟΣΩΠΙΚΟΥ ΜΕ ΣΧΕΣΗ ΕΡΓΑΣΙΑΣ 
ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 

Δέκα (10) θέσεις διαφόρων ειδικοτήτων για την αντιμε¬ 
τώπιση εποχιακών, περιοδικών, πρόσκαιρων αναγκών 
(Ν.2503/1997, άρθρο 18 παράγρ.12, όπως ισχύει κάθε 
φορά). 

Σύνολο Θέσεων προσωπικού με σχέση εργασίας 
Ι.Δ.Ο.Χ.: 10 

ΑΡΘΡΟ 4 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 

ΟΡΓΑΝΙΚΗ ΜΟΝΑΔΑ 

Η Επιλογή προϊσταμένων θα γίνεται 


από υπαλλήλους των Κλάδων: 

ΑΥΤΟΤΕΛΕΣ ΤΜΗΜΑ 

• ΠΕ Διοικητικού - Οικονομικού 

ΔΙΟΙΚΗΤΙΚΩΝ - ΟΙΚΟΝΟΜΙΚΩΝ ΥΠΗΡΕΣΙΩΝ 

ή ελλείψει αυτών από: · ΤΕ Διοικητικού - Λογιστικού 
ή ελλείψει αυτών από: · ΔΕ Διοικητικών Γραμματέων 

ΑΥΤΟΤΕΛΕΣ ΤΜΗΜΑ 

• ΠΕ Μηχανολόγων - Ηλεκτρολόγων 

ΤΕΧΝΙΚΩΝ ΥΠΗΡΕΣΙΩΝ 

ή ελλείψει αυτών από: · ΤΕ Τεχνολόγων Γεωπονίας 
ή ελλείψει αυτών από: · ΔΕ Διοικητικών Γ ραμματέων 

Οι ανωτέρω κλάδοι, από τους οποίους γίνεται η επιλογή προϊσταμένου κάθε οργανικής μονάδας, έχουν ιεραρχική 
σειρά, σύμφωνα με τις διατάξεις της παρ. 17 του άρθρου 36 του Ν. 2190/94 όπως αυτές ισχύουν κάθε φορά. 


Άρθρο 5 

ΤΕΛΙΚΕΣ ΔΙΑΤΑΞΕΙΣ 

• Κατά την έναρξη της ισχύος του παρόντος Οργανισμού 
οι υπηρετούντες στο Νομικό Πρόσωπο υπάλληλοι κατα¬ 
τάσσονται στις αντίστοιχες θέσεις των σχετικών κλάδων. 

• Οι προβλεπόμενες από τον παρόντα Οργανισμό θέ¬ 
σεις κατά κλάδο καλύπτουν όλους τους εργαζόμενους 
στο Νομικό Πρόσωπο ανεξαρτήτως σχέσεως εργασίας. 

• Προϊστάμενοι των αυτοτελών Τμημάτων ορίζονται 
πάντοτε με απόφαση του Προέδρου του Νομικού Προ¬ 
σώπου οι κρινόμενοι από το αρμόδιο Υπηρεσιακό Συμ¬ 
βούλιο υπάλληλοι. 

• Η κατανομή του προσωπικού στο σύνολο των υπηρε¬ 
σιών γίνεται με απόφαση του Προέδρου του Νομικού 
Προσώπου, λαμβάνοντας υπόψη τις λειτουργικές ανά¬ 
γκες των οργανικών μονάδων, τα προσόντα, την πείρα και 
τις ειδικές γνώσεις των υπαλλήλων. 

• Μετακίνηση προϊσταμένου οργανικής μονάδας γίνε¬ 
ται μόνο σε θέση προϊσταμένου οργανικής μονάδας αντί¬ 
στοιχου επιπέδου. 

• Τον προϊστάμενο αυτοτελούς Τμήματος που απου¬ 
σιάζει ή κωλύεται αναπληρώνει στα καθήκοντα του ο 
προϊστάμενος του ετέρου αυτοτελούς Τμήματος. 


Αριθ. 5678 (4) 

Τροποποίηση του Οργανισμού Εσωτερικής Υπηρεσίας 
του Δήμου Καισαριανής. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/1981, όπως 
τροποποιήθηκαν με τις όμοιες του άρθρου 8 παρ. 5 του 
Ν. 2307/1995. 

2. Τις διατάξεις του άρθρου 8 του Ν. 2503/1997. 

3. Την υπ’ αριθμ. 290/2003 απόφαση του Δημοτικού 
Συμβουλίου του Δήμου Καισαριανής. 

4. Την 210/2004 απόφαση του Δημοτικού Συμβουλίου 
του Δήμου Καισαριανής. 

5. Το υπ’ αριθμ. 1792/τεύχος Β/3.12.2003 Φύλλο Εφη¬ 
μερίδα της Κυβερνήσεως. 

6. Την σύμφωνη γνωμοδότηση του Β' Υπηρεσιακού Συμ¬ 
βουλίου που διατυπώθηκε στο 16/2004 πρακτικό του. 

7. Την υπ’ αριθμ. οικ. 16978/2003 απόφαση Γενικού 
Γραμματέα Περιφέρειας Αττικής περί μεταβίβασης 


• Ο τρόπος λειτουργίας του νομικού προσώπου στις 
ιδιαίτερες λεπτομέρειες, καθώς και κάθε άλλη λεπτομέ¬ 
ρεια, εκτός από αυτές που ορίζονται με Νόμο, καθορίζο¬ 
νται με Εσωτερικό Κανονισμό Λειτουργίας, που συντάσ- 
σεται από τις επί μέρους υπηρεσίες και εγκρίνεται από το 
Διοικητικό Συμβούλιο. 

• Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβερνήσεως, οπότε 
παύει να ισχύει κάθε προηγούμενος Οργανισμός. 

ΑΚΡΟΤΕΛΕΥΤΙΟ ΑΡΘΡΟ 
ΚΑΛΥΨΗ ΔΑΠΑΝΗΣ 

Από τις διατάξεις της παρούσας απόφασης, προκαλεί- 
ται δαπάνη σε βάρος του προϋπολογισμού του νομικού 
προσώπου «Δημοτικά Αθλητικά Κέντρα Βέροιας» για το 
τρέχον οικονομικό έτος ύψους 85.433,00 € (Κ.Α. 6011 και 
6051) και ανάλογη δαπάνη για τα επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 1 Μαρτίου 2005 

Με εντολή Γ ενικού Γ ραμματέα Περιφέρειας 
Ο Διευθυντής 

ΜΙΧΑΗΛ ΕΥΣΤΑΘΙΑΔΗΣ 


αρμοδιοτήτων. (Φ.Ε.Κ. 1693/18.11.2003), αποφασί¬ 
ζουμε: 

Εγκρίνουμε την υπ’ αριθμ. 210/2004 απόφαση του Δη¬ 
μοτικού Συμβουλίου του Δήμου Καισαριανής με την οποία 
τροποποιείται η υπ’ αριθμ. 290/2003 απόφαση Δ.Σ. και την 
συμπλήρωση του Οργανισμού Εσωτερικής Υπηρεσίας 
αυτού με επτά (7) θέσεις κατηγορίας ΠΕ διεκπεραίωσης 
υποθέσεων πολιτών και μία (1) θέση κατηγορίας ΤΕ διεκ¬ 
περαίωσης υποθέσεων πολιτών για την κάλυψη αναγκών 
λειτουργίας του ΚΕΠ. 

Οι δαπάνες που θα προκύψουν από την σύσταση των 
παραπάνω θέσεων θα καλυφθούν εξ’ ολοκλήρου από 
τοντακτικό κρατικό προϋπολογισμό σύμφωνα με την υπ’ 
αριθμ. 237/387/ΟΔΕ ΚΕΠ απόφαση του Υφυπουργού 
Εσωτερικών Δημόσιας Διοίκησης και Αποκέντρωσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Φεβρουάριου 2005 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΓΡΗΓΟΡΙΟΣ ΔΗΜΑΣ 

Αριθ. 8599 (5) 

Τροποποίηση Νομικού Προσώπου στο Δήμο Αγ. Παρα¬ 
σκευής Ν. Αττικής με το όνομα «17η Σχολική Επιτροπή 
Αγ. Παρασκευής» (8ο Δημοτικό - 9ο Νηπιαγωγείο, Ρή¬ 
γα Φεραίου 3). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις της παραγράφου 8-15 του άρθρου 5 του 
Ν. 1894/90 «Για την Ακαδημία Αθηνών και άλλες εκπαι¬ 
δευτικές διατάξεις» (Α' 100). 

2. Τις διατάξεις του άρθρου 203 του Π.Δ. 410/1995 
(Φ.Ε.Κ. Α' 231) «Δημοτικός και ΚοινοτικόςΚώδικας». 

3. Τις διατάξεις της παραγράφου 8 του άρθρου 9 του Ν. 
2640/1998 (Φ.Ε.Κ. 206/98τ.Α'). 

4. Την υπ’ αριθμ. οικ. 16978/12.11.2003 απόφαση του 
Γενικού Γραμματέα Περιφέρειας Αττικής, ΦΕΚ 1693/ 
18.11.2003 τ.Β' «Μεταβίβαση αρμοδιοτήτων και εξουσίας 
υπογραφής “ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ” απο¬ 
φάσεων, εγγράφων και άλλων πράξεων στον Γενικό Διευ¬ 
θυντή Περιφέρειας, στους προϊστάμενους των Διευθύν¬ 
σεων Αυτοδιοίκησης - Αποκέντρωσης, Τοπικής Αυτοδιοί¬ 
κησης και Διοίκησης Αν. Αττικής - Δυτ. Αττικής - Πειραιώς 
και στους Προϊσταμένους των τμημάτων των Διευθύνσε¬ 
ων αυτών». 

5. Την υπ’ αριθμ. τ.τ. 10308/10.5.1995 απόφαση του Πε¬ 
ριφερειακού Δ/ντή Αθηνών, που δημοσιεύτηκε στο ΦΕΚ 
528/19.6.1995 τ.Β' και αφορά στη σύσταση ιδίου Νομικού 
Προσώπου στο Δήμο Αγ. Παρασκευής Αττικής με την 
επωνυμία «17η Σχολική Επιτροπή Αγ. Παρασκευής» (8ο 
Δημοτικό και 9ο Νηπιαγωγείο). 

ό.Την υπ’ αριθμ. 299/2003 απόφαση του Δημοτικού 
Συμβουλίου Αγ. Παρασκευής για τροποποίηση ιδίου 
Νομικού Προσώπου στο Δήμο Αγ. Παρασκευής Ν. Ατ¬ 
τικής με το όνομα «17η Σχολική Επιτροπή Αγ. Παρα¬ 
σκευής» (8ώ Δημοτικό και 9ο Νηπιαγωγείο), αποφασί¬ 
ζουμε: 

Τροποποιούμε το άρθρο 3 της υπ’ αριθμ. τ.τ. 10308/ 
10.5.1995 απόφασης του Περιφερειακού Δ/ντή Αθηνών 
ως εξής: 

3. Το Νομικό Πρόσωπο διοικείται από δμελέςΔιοικητικό 
Συμβούλιο, το οποίο αποτελούν: 

α) Ο Δήμαρχος ή ο Δημοτικός Σύμβουλος ή άλλο μη αι¬ 
ρετό μέλος που ορίζει με απόφαση του ως Πρόεδρο. 

β) Ο Δ/ντής ή Δ/ντριατου 8ου Δημοτικού Σχολείου και η 
Δ/ντριατου 9ου Νηπιαγωγείου. 

γ) Ο/η εκπρόσωπος του Συλλόγου Γονέων και Κηδεμό¬ 
νων των μαθητώντου 8ου Δημοτικού Σχολείου. 

δ) Ο Δημοτικός Σύμβουλος ή άλλο μη αιρετό μέλος που 
ορίζεται από το δημοτικό συμβούλιο. 

Κατά τα λοιπά ισχύει ως έχει η υπ’ αριθμ τ.τ. 10308/ 
10.5.1995 απόφαση του Περιφερειακού Δ/ντή Αθηνών. 

Κάλυψη δαπάνης 

Από τις διατάξεις της απόφασης αυτής δεν προκαλείται 
επιπλέον δαπάνη σε βάρος του προϋπολογισμού του Δή¬ 
μου και στον Κ.Α. 212.1-17 ποσού αρχικής εγγραφής 
21.750 ευρώ. 


Η απόφαση αυτή δημοσιευθεί στην Εφημερίδα της Κυ- 
βερνήσεως. 

Αθήνα, 14 Φεβρουάριου 2005 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΓΡΗΓΟΡΙΟΣ ΔΗΜΑΣ 

-♦- 

Αριθ. 8600 (6) 

Τροποποίηση Νομικού Προσώπου στο Δήμο Αγ. Παρα¬ 
σκευής Ν. Αττικής με το όνομα «5η Σχολική Επιτροπή 
Αγ. Παρασκευής» (5ο καιι 11 ο Δημοτικό - 3ο Νηπιαγω¬ 
γείο). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις της παραγράφου 8-15 του άρθρου 5 του 
Ν. 1894/1990 «Για την Ακαδημία Αθηνών και άλλες εκπαι¬ 
δευτικές διατάξεις» (Α' 100). 

2. Τις διατάξεις του άρθρου 203 του Π.Δ. 410/1995 
(Φ.Ε.Κ. Α' 231) «Δημοτικός και Κοινοτικός Κώδικας». 

3. Τις διατάξεις της παραγράφου 8 του άρθρου 9 του 
Ν.2640/98 (Φ.Ε.Κ.206/98τ.Α'). 

4. Την υπ’ αριθμ. οικ. 16978/12.11.2003 απόφαση του 
Γενικού Γραμματέα Περιφέρειας Αττικής, ΦΕΚ 1693/ 
18.11.2003τ.Β' «Μεταβίβαση αρμοδιοτήτων και εξουσίας 
υπογραφής “ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ” απο¬ 
φάσεων, εγγράφων και άλλων πράξεων στον Γ ενικό Διευ¬ 
θυντή Περιφέρειας, στους προϊστάμενους των Διευθύν¬ 
σεων Αυτοδιοίκησης - Αποκέντρωσης, Τοπικής Αυτοδιοί¬ 
κησης και Διοίκησης Αν. Αττικής - Δυτ. Αττικής - Πειραιώς 
και στους Προϊσταμένους των τμημάτων των Διευθύνσε¬ 
ων αυτών». 

5. Την υπ’ αριθμ. 31324/2.10.1991 απόφαση του Νο¬ 
μάρχη Ανατ. Αττικής, που δημοσιεύτηκε στο ΦΕΚ 932/ 

13.11.1991 τ.Β' και αφορά στη σύσταση ιδίου Νομικού 
Προσώπου στο Δήμο Αγ. Παρασκευής Αττικής με την 
επωνυμία «5η Σχολική Επιτροπή Αγ. Παρασκευής» (5ο και 
11 ο Δημοτικό- 3ο Νηπιαγωγείο). 

6. Την υπ’ αριθμ. 97/2003 απόφαση του Δημοτικού Συμ¬ 
βουλίου Αγ. Παρασκευής για τροποποίηση ιδίου Νομικού 
Προσώπου στο Δήμο Αγ. Παρασκευής Ν. Αττικής με το 
όνομα «5η Σχολική Επιτροπή Αγ. Παρασκευής» (5ο και 
11ο Δημοτικό- 3ο Νηπιαγωγείο), αποφασίζουμε: 

Τροποποιούμε το άρθρο 3 της υπ’ αριθμ. 31324/ 

2.10.1991 απόφασης του Νομάρχη Ανατ. Αττικής ως 
εξής: 

3. Το Νομικό Πρόσωπο διοικείται από 7μελές Διοικητικό 
Συμβούλιο, το οποίο αποτελούν: 

α) Ο Δήμαρχος ή ο Δημοτικός Σύμβουλος ή άλλο μη αι¬ 
ρετό μέλος που ορίζει με απόφαση του ως Πρόεδρο. 

β) Οι Δ/ντές του 5ου και 11ου Δημοτικού Σχολείου και 
του 3ου Νηπιαγωγείου. 

γ) Οι εκπρόσωποι των Συλλόγων Γ ονέων και Κηδεμόνων 
των μαθητώντου 5ου και 11ου Δημοτικού Σχολείου και 
του 3ου Νηπιαγωγείου. 

δ) Ο Δημοτικός Σύμβουλος ή άλλο μη αιρετό ,μέλοςπου 
ορίζεται από το δημοτικό συμβούλιο. 

Κατά τα λοιπά ισχύει ως έχει η υπ’ αριθμ. 31324/ 

2.10.1991 απόφαση του Νομάρχη Ανατ. Αττικής-Κάλυψη 
δαπάνης 

Από τις διατάξεις της απόφασης αυτής δεν προκαλείται 
επιπλέον δαπάνη σε βάρος του προϋπολογισμού του Δή¬ 
μου και στον Κ.Α. 212.1-3 ποσού αρχικής εγγραφής 
21.600 ευρώ. 

Η απόφαση αυτή δημοσιευθεί στην Εφημερίδα της Κυ- 
βερνήσεως. 

Αθήνα, 14 Φεβρουάριου 2005 

Με εντολή Γενικού Γραμματέα Περιφέρειας 
Ο Γενικός Διευθυντής 
ΓΡΗΓΟΡΙΟΣ ΔΗΜΑΣ 

-♦- 

Αριθ. 8602 (7) 

Τροποποίηση Νομικού Προσώπου στο Δήμο Αγ. Παρα¬ 
σκευής Ν. Αττικής με το όνομα «3η Σχολική Επιτροπή 
Αγ. Παρασκευής» (3ο Δημοτικό -11ο Νηπιαγωγείο). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις της παραγράφου 8-15 του άρθρου 5 του 
Ν. 1894/1990 «Για την Ακαδημία Αθηνών και άλλες εκπαι¬ 
δευτικές διατάξεις» (Α' 100). 

2. Τις διατάξεις του άρθρου 203 του Π.Δ. 410/1995 
(Φ.Ε.Κ. Α' 231) «Δημοτικός και Κοινοτικός Κώδικας». 

3. Τις διατάξεις της παραγράφου 8 του άρθρου 9 του Ν. 
2640/1998 (Φ.Ε.Κ. 206/1998 τ.Α'). 

4. Την υπ’ αριθμ. οικ. 16978/12.11.2003 απόφαση του 
Γενικού Γραμματέα Περιφέρειας Αττικής, ΦΕΚ 1693/ 
18.11.2003 τ. Β' «Μεταβίβαση αρμοδιοτήτων και εξουσίας 
υπογραφής “ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ” απο¬ 
φάσεων, εγγράφων και άλλων πράξεων στον Γ ενικό Διευ¬ 
θυντή Περιφέρειας, στους προϊστάμενους των Διευθύν¬ 
σεων Αυτοδιοίκησης - Αποκέντρωσης, Τοπικής Αυτοδιοί¬ 
κησης και Διοίκησης Αν. Αττικής - Δυτ. Αττικής - Πειραιώς 
και στους Προϊσταμένους των τμημάτων των Διευθύνσε¬ 
ων αυτών». 

5. Την υπ’ αριθμ. 31305/2.10.1991 απόφαση του Νο¬ 
μάρχη Ανατ. Αττικής, που δημοσιεύτηκε στο ΦΕΚ 932/ 

13.11.1991 τ.Β' και αφορά στη σύσταση ιδίου Νομικού 
Προσώπου στο Δήμο Αγ. Παρασκευής Ατπκής με την 
επωνυμία «3η Σχολική Επιτροπή Αγ. Παρασκευής» (3ο 
Δημοτικό -11ο Νηπιαγωγείο). 

6. Την υπ’ αριθμ. 96/2003 απόφαση του Δημοτικού Συμ¬ 
βουλίου Αγ. Παρασκευής για τροποποίηση ιδίου Νομικού 
Προσώπου στο Δήμο Αγ. Παρασκευής Ν. Αττικής με το 
όνομα «3η Σχολική Επιτροπή Αγ. Παρασκευής» (3ο Δημο¬ 
τικό -11ο Νηπιαγωγείο), αποφασίζουμε: 

Τροποποιούμε το άρθρο 3 της υπ’ αριθμ. 31305/ 

2.10.1991 απόφασης του Νομάρχη Ανατ. Αττικής ως 
εξής: 

3. Το Νομικό Πρόσωπο διοικείται από δμελές Διοικητικό 
Συμβούλιο, το οποίο αποτελούν: 

α) Ο Δήμαρχος ή ο Δημοτικός Σύμβουλος ή άλλο μη αι¬ 
ρετό μέλος που ορίζει με απόφαση του ως Πρόεδρο. 

β) Οι Δ/ντές του 3ου Δημοτικού Σχολείου και του 11 ου 
Νηπιαγωγείου. 


γ) Εκπρόσωπος του Συλλόγου Γονέων και Κηδεμόνων 
των μαθητών του 3ου Δημοτικού Σχολείου. 

δ) Ο Δημοτικός Σύμβουλος ή άλλο μη αιρετό μέλος που- 
ορίζεται από το Δημοτικό Συμβούλιο. 

Κατά τα λοιπά ισχύει ως έχει η υπ’ αριθμ. 31305/ 

2.10.1991 απόφαση του Νομάρχη Ανατ. Αττικής. 

Κάλυψη δαπάνης 

Από τις διατάξεις της απόφασης αυτής δεν προκαλείται 
επιπλέον δαπάνη σε βάρος του προϋπολογισμού του Δή¬ 
μου και στον Κ.Α. 212.1-3 ποσού αρχικής εγγραφής 
21.600 ευρώ. 

Η απόφαση αυτή δημοσιευθεί στην Εφημερίδα της Κυ- 
βερνήσεως. 

Αθήνα, 14 Φεβρουάριου 2005 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΓΡΗΓΟΡΙΟΣ ΔΗΜΑΣ 

-♦- 

Αριθ. 8604 (8) 

Τροποποίηση Νομικού Προσώπου στο Δήμο Αγ. Παρα¬ 
σκευής Ν. Αττικής με το όνομα «16η Σχολική Επιτροπή 
Αγ. Παρασκευής» (ΣΕΚ). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις της παραγράφου 8-15 του άρθρου 5 του 
Ν. 1894/1990 «Για την Ακαδημία Αθηνών και άλλες εκπαι¬ 
δευτικές διατάξεις» (Α' 100). 

2. Τις διατάξεις του άρθρου 203 του Π.Δ. 410/1995 
(Φ.Ε.Κ. Α' 231) «Δημοτικός και Κοινοτικός Κώδικας». 

3. Τις διατάξεις της παραγράφου 8 του άρθρου 9 του 
Ν. 2640/1998 (Φ.Ε.Κ.206/98τ.Α'). 

4. Την υπ’ αριθμ. οικ. 16978/12.11.2003 απόφαση του 
Γενικού Γραμματέα Περιφέρειας Αττικής, ΦΕΚ 1693/ 
18.11.2003 τ. Β' «Μεταβίβαση αρμοδιοτήτων και εξουσίας 
υπογραφής “ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ” απο¬ 
φάσεων, εγγράφων και άλλων πράξεων στον Γ ενικό Διευ¬ 
θυντή Περιφέρειας, στους προϊστάμενους των Διευθύν¬ 
σεων Αυτοδιοίκησης - Αποκέντρωσης, Τοπικής Αυτοδιοί¬ 
κησης και Διοίκησης Αν. Αττικής - Δυτ. Αττικής - Πειραιώς 
και στους Προϊσταμένους των τμημάτων των Διευθύνσε¬ 
ων αυτών». 

5. Την υπ’ αριθμ. 31423/2.10.1991 απόφαση του Νο¬ 
μάρχη Ανατ. Αττικής, που δημοσιεύτηκε στο ΦΕΚ 928/ 

11.11.1991 τ.Β' και αφορά στη σύσταση ιδίου Νομικού 
Προσώπου στο Δήμο Αγ. Παρασκευής Αττικής με την 
επωνυμία «16η Σχολική Επιτροπή Αγ. Παρασκευής» 
(ΣΕΚ), όπως μεταγενέστερα τροποποιήθηκε. 

6. Την υπ’ αριθμ. 41/2003 απόφαση του Δημοτικού Συμ¬ 
βουλίου Αγ. Παρασκευής για τροποποίηση ιδίου Νομικού 
Προσώπου στο Δήμο Αγ. Παρασκευής Ν. Αττικής με το 
όνομα «16η Σχολική Επιτροπή Αγ. Παρασκευής» (ΣΕΚ), 
αποφασίζουμε: 

Τροποποιούμε το άρθρο 3 της υπ’ αριθμ. 31423/ 

2.10.1991 απόφασης του Νομάρχη Ανατ. Αττικής ως 
εξής: 

3. Το Νομικό Πρόσωπο διοικείται από δμελές Διοικητικό 
Σομβούλιο, το οποίο αποτελούν: 

α) Ο Δήμαρχος ή ο Δημοτικός Σύμβουλος ή άλλο μη αι¬ 
ρετό μέλος που ορίζει με απόφαση του ως Πρόεδρο. 

β) ΟιΔ/ντέςτου ΣΕΚκαιΙΕΚ. 

γ) Ο εκπρόσωπος του Ιδμελούς Συμβουλίου των μαθη¬ 
τών του ΣΕΚ. 

δ) Ο Δημοτικός Σύμβουλος ή άλλο μη αιρετό,μέλος που 
ορίζεται από το δημοτικό συμβούλιο. 

Κατά τα λοιπά ισχύει ως έχει η αριθμ. 31423/2.10.1991 
απόφαση του Νομάρχη Ανατ. Αττικής. 


Κάλυψη δαπάνης 

Από τις διατάξεις της απόφασης αυτής έχει εγγράφει πί¬ 
στωση στον προϋπολογισμού οικ. Έτους 2003 του Δήμου 
Αγ. Παρασκευής και στον Κ.Α. 212.1 -16 ύψους 49.300 ευρώ. 

Η απόφαση αυτή δημοσιευθεί στην Εφημερίδα της Κυ- 
βερνήσεως. 

Αθήνα, 14 Φεβρουάριου 2005 
Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΓΡΗΓΟΡΙΟΣ ΔΗΜΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐΐρ: νννννν.θΐ.ςτ - θ-ιη3ίΙ: \λ/θ0ιτι351θγ @ θΙ.^γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πεδιάδος 2 

ΛΕΣΒΟΣ - Πλ. Κωνσταντινουπόλεως 1 


( 2410)597449 
( 26610 ) 89 122 
( 26610 ) 89 105 
( 2810 ) 300 781 
( 22510 ) 46 654 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 Θυιτι, προσαυξανόμενη κατά 0,20 θογο για κάθε επιπλέον οκτασέλιδοή μέρος αυτού. 

• Γιατα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 

Περίοδος 

ευκο 

Τεύχος 

Περίοδος 

Ευκο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. &Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-τοπτ και μέχρι 100 σελίδες σε 5 θυτο προσαυξανόμενη κατά 

1 θυτο ανά 50 σελίδες. 






• Η τιμή πώλησης σε μορφή οά-Γοηπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 Θυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίοχ : 210 - 4071010 ίπίθπίθΐ 

ΙιΗρ://νννννν.θ1.9ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το Ιηίβι-πβΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


> Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά 
ταχυδρομικά έξοδα. 

» Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυτο. 


' Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





























